33 વર્ષના કુકએ એશીઝ સીરીઝમાં ઓસ્ટ્રેલિયા સામે બેવડી સદી પણ ફટકારી હતી. આ પહેલા વેસ્ટ ઈન્ડિઝ સામે એજબેસ્ટનમાં પણ કુકે બેવડી સદી ફટકારી હતી. પરંતુ, આ દરમિયાન તેણે ફોર્મ ગુમાવી દીધું. 2017થી લઈને અત્યાર સુધી તેણે માત્ર 3 અડધી સદી અને બે બેવડી સદી જ કરી. ભારત સામે પણ 7 ઈનિંગમાં તે માત્ર બે વખત જ 20થી વધુ સ્કોર બનાવી શક્યો છે. સાઉથહમ્પટનમાં સીરીઝની ચોથી ટેસ્ટ મેચ બાદ કુકના મેન્ટોર ગ્રેહામ કૂચને કહ્યું હતું કે, તેને કુકની રમતમાં કોઈ સુધારો દેખાતો નથી. બીબીસી રેડિયો 4 સાથે વાત કરતા તેમણે કહ્યું હતું કે, એક બેટ્સમેન તરીકે તમારે સતત પોતાની રમતમાં સુધારો કરવાનો હોય છે, પરંતુ કુકની રમતમાં એવું કંઈ નજર આવતું નથી.